ఇంద్రజిత్ లంకేష్

ఇంద్రజిత్ లంకేష్ ఒక భారతీయ చిత్రనిర్మాత, దర్శకుడు, స్క్రీన్ రైటర్. ఆయన కన్నడ టెలివిజన్, హిందీ సినిమా  రంగాలకు చెందినవాడు. ఆయన వారపత్రిక లంకేష్ పత్రిక ప్రచురణకర్త కూడా. ఆయన ప్రముఖ రచయిత, పాత్రికేయుడు, చిత్ర నిర్మాత పి. లంకేష్ కుమారుడు. ఆయన సోదరీమణులు గౌరీ లంకేష్‌ (1962 – 2017), కవితా లంకేష్.

 ప్రారంభ జీవితం 
ఇంద్రజిత్ లంకేష్ ప్రముఖ పాత్రికేయులు, మీడియా ప్రచురణకర్తల కుటుంబం నుండి వచ్చాడు. ఆయన తండ్రి పి. లంకేష్ అత్యంత విజయవంతమైన వారపత్రిక లంకేష్ పత్రికను స్థాపించాడు. ఆయన సోదరి కవితా లంకేష్ ఒక చిత్రనిర్మాత, ఆయన మరో సోదరి గౌరీ లంకేష్ ఒక పాత్రికేయురాలు.
 కెరీర్ 
ఇంద్రజిత్ లంకేష్ 2001లో దర్శకుడిగా తన వృత్తిని ప్రారంభించాడు. ఆయన తొలి చిత్రం, తుంటాటా, అనిరుధ్, రేఖా వేదవ్యాస్, ఛాయా సింగ్ తదతరులు నటించిన చిత్రం, ఇది అతనికి ఉత్తమ తొలి దర్శకుడిగా వి. శాంతారామ్ అవార్డు, అదే చిత్రానికి శంకరనాగ్ అవార్డు వరించాయి.

2004లో, ధ్యాన్, సాధ ప్రధాన పాత్రల్లో నటించిన మోనాలిసా చిత్రానికి ఆయన దర్శకత్వం వహించాడు. ఈ చిత్రం ఆయనను మళ్లీ వార్తల్లోకి తీసుకువచ్చింది. ఉత్తమ దర్శకుడు, ఉత్తమ చిత్రంగా కర్ణాటక రాష్ట్ర చలనచిత్ర అవార్డును అందుకున్నాడు. ఇంద్రజిత్ లంకేష్ వివిధ సామాజిక, దాతృత్వ కార్యక్రమాలలో పాల్గొన్నాడు.

 మూలాలు 
వర్గం:1969 జననాలు
వర్గం:జీవిస్తున్న ప్రజలు